Žalvarniniai paukščiai
Žalvarniniai paukščiai (Coraciiformes) – paukščių (Aves) būrys. Labai maži ir vidutinio dydžio paukščiai. Smulkiausi yra todžių (todus) genties paukščiai, kurių kūno ilgis 9-12 cm, sveria apie 5-7 g. Stambiausi būryje yra didžioji kukabara (Dacelo novaeguineae), kūno ilgis 41–47 cm, svoris 190–465 g ir didysis keršasis tulžys (Megaceryle maxima) kūno ilgis 42-46 cm, svoris 255–426 g. Tai labai įvairios išvaizdos paukščiai, dažniausiai ryškių metalo blizgesio margų spalvų. Neturi gūžio, o kojų 3 priekiniai pirštai suaugę pamatais. Dauguma šių paukščių gyvena miškuose. Žeme vaikšto prastai arba ant jos visai netupia[reikalingas šaltinis]. Peri uoksuose, pačių išsiraustuose urvuose ar kitokiose slėptuvėse. Jaunikliai išsikala pliki ir akli.